jkorsvik/nowiki_second_scrape_merged huggingface dataset:
Molly Malone

Molly Malone (også kjent som Cockles and Mussels, norsk: Hjerteskjell og Blåskjell) er en populær sang som har fått status som en irsk hymne. Sangen har blitt den uoffisielle hymnen for Dublin, hovedstaden i Irland.


== Sangtekst ==


=== Engelsk (original) ===

In Dublin's fair city,where  girls are so pretty,
I first set my eyes on sweet Molly Malone,  she wheeled her wheel-barrow,
Through streets broad and narrow,
Crying, "Cockles and mussels, alive alive oh!""Alive-a-live-oh,Alive-a-live-oh",Crying "Cockles and mussels, alive alive oh".
She was a fishmonger,
And sure 'twas no wonder,
For so were her mother and father before,
And they each wheeled their barrow,
Through streets broad and narrow,
Crying, "Cockles and mussels, alive, alive oh!"(refreng)She died of a fever,
And no one could save her,
And that was the end of sweet Molly Malone.
Now her ghost wheels her barrow,
Through streets broad and narrow,
Crying, "Cockles and mussels, alive, alive oh!"(refreng)


== Eksterne lenker ==
(en) Molly Malone på MusicBrainz
Små Vesen Bryggeri

Små Vesen er et håndverksbryggeri i Aurdal i Valdres. Etter å ha blitt lagt ned i 2010, startet Små Vesen opp igjen i 2015 med produksjon i nye lokaler på gården Anmarkrud i Aurdal, Valdres. Bryggeriet drives av Kristian Peter Beisheim, Knut Kulhuset og Espen Blåfjelldal, sistnevnte var også driver fram til 2010.Navnet Små Vesen kommer av at før så trodde en på underjordiske og andre små vesen. Det var disse som fikk alkoholen i ølet, og det var disse en så spor av når boblene bruste i glasset.
Små Vesen produserer blant annet hveteølet Vette et kremet og fruktig øl ; pale ale Audhumla, aromatisk med humlepreg; overgjæret engelsk øl Kvernknurr med mye maltfylde og smak av engelsk humle; den amerikanske amber ale Gygr med mye smak av amerikansk sitrushumle. For høst- og vintersesongen produseres også rakfiskølet Marmæle, og juleølet Fjøsnisse. 


== Referanser ==


== Eksterne lenker ==
(no) Offisielt nettsted 
(en) Små Vesen Bryggeri – kategori av bilder, video eller lyd på Commons 
(en) Små Vesen på RateBeer 
(no) Presentasjon på valdres.no
Irene Iversen

Irene Iversen  (født 1942)  er professor emerita i litteraturvitenskap ved Universitetet i Oslo. Hun ble utnevnt til professor i 1991. Hun tok sin magistergrad i litteraturvitenskap ved Universitetet i Bergen i 1972 på avhandlingen Innføring i Lucien Goldmanns litteratursosiologiske metode.  Hun ble forlagsredaktør i Pax Forlag i 1970, en stilling hun hadde frem til 1980. I perioden mellom 1980 og 1991 var hun timelærer, vitenskapelig assistent, forsker og prosjektkoordinator.
Irene Iversen skriver nå biografien om forfatteren Torborg Nedreaas, spesielt om den politiske siden ved hennes forfatterskap.


== Litteratur ==
Kjærlighetens institusjoner-  festskrift til Irene Iversen – Jon Haarberg (Redaktør) ; Anne Birgitte Rønning (Redaktør)


== Eksterne lenker ==
(no) Publikasjoner av Irene Iversen i forskningsdokumentasjonssystemet CRIStin
(no) Publikasjoner av Irene Iversen i BIBSYS
www.utdanning
kilden.forskningsradet.no
Valdres Gardsbryggeri

Valdres Gardsbryggeri var et lite bryggeri i Volbu i Øystre Slidre. Det produserte øltypene Brisk, Kvek og Staut. Den førstnevnte øltypen ble levert på tolitersflasker. Gardsbryggeriet startet i 2001, og i 2003 hadde det en omsetning på rundt en million kroner. Bryggerilokalet var opprinnelig et sauefjøs som siden ble gjort om til et bryggeri på to etasjer.
Bryggeriet ble lagt ned i 2018.


== Referanser ==


== Eksterne lenker ==
(en) Valdres Gardsbryggeri på RateBeer
Voivod (band)

Voivod er et canadisk band som gjorde seg bemerket gjennom 1980-tallet for sin helt særegne stil med elementer fra hardcore punk og progressiv rock sammen med thrash metal. Tekstene var preget av den kalde krigen med innhold om maktkamp, resultatene av krig og kynisk lederskap.Voivod mistet en kreativ drivkraft da gitaristen Denis «Piggy» D'Amour døde i 2005, men bandet har fortsatt med flere plateutgivelser siden.


== Bandmedlemmer ==


=== Nåværende ===
Michel Langevin - trommer (1983-)
Denis Belanger - vokal (1983-1994, 2001-)
Dan Mongrain - gitar (2008-)
Dominique Laroche - bassgitar (2014-)


=== Tidligere ===
Denis D’Amour - gitar (1983-2005)
Jean-Ives Theriault - bassgitar (1983-1991, 2008-2014)
Eric Forrest - bassgitar og vokal (1995-2001)
Jason Newsted - bassgitar (2002-2008)


== Studioalbum ==
War and Pain (1984)
Rrröööaaarrr (1986)
Killing Technology (1987)
Dimension Hatröss (1988)
Nothingface (1989)
Angel Rat (1991)
The Outer Limits (1993)
Negatron (1995)
Phobos (1997)
Voivod (2003)
Katorz (2006)
Infini (2009)
Target Earth (2013)
The Wake (2018)
Synchro Anarchy (2022)


== Referanser ==


== Eksterne lenker ==
(en) Offisielt nettsted 
(en) Voivod – kategori av bilder, video eller lyd på Commons
Steve Young

Steve Young (født 12. juli 1942 i Newnan i Georgia i USA, død 17. mars 2016 i Nashville) var en amerikansk countrymusiker. Han spilte og skrev sanger som inkorporerte innflytelse fra folkemusikk, blues, country og gospel som han hadde tatt inn på sin ferd gjennom sørstatene.


== Liv og virke ==


=== Bakgrunn ===
Han ble født i delstaten Georgia og vokste opp i Gadsden i Alabama, Georgia og i Texas. Familien flyttet mye i søken etter arbeide.


=== Sanger, musiker ===
Da han var ferdig med high school, innledet Young sin musikalske karriere i det kortlivede bandet Stone Country som gav ut et album i 1968. Året derpå debuterte han som soloartist med albumet Rock Salt & Nails. Han var sanger, låtskriver og gitarist, best kjent for sangen «Seven Bridges Road» (på albumene Rock Salt & Nails og Seven Bridges Road. Steve Young var en av pionerene innen countryrock, americana og alternativ country, og var en betydelig kraft bak Outlaw country-bevegelsen som ga støtte til karrierene til musikere som Waylon Jennings, Hank Williams, Jr. og flere. Young ble også portrettert i Outlaw-country-dokumentaren Heartworn Highways fra 1975.
Waylon Jennings spilte inn et helt album med Youngs sanger. «Seven Bridges Road» ble en stor hit for The Eagles da de la ved en coverversjon av den på sitt livealbum fra 1980.


== Diskografi ==
Rock Salt & Nails, 1969
Seven Bridges Road, 1972
Honky Tonk Man, 1975
Renegade Picker, 1976
No Place to Fall, 1978
To Satisfy You, 1981
Old Memories, 1984
Look Homeward Angel, 1988
Long Time Rider, 1990
Solo/Live, 1991
Switchblades of Love, 1993
Primal Young, 2000
Songlines Revisited Volume One, 2005
Young in Youngstown, 2006


== Referanser ==


== Eksterne lenker ==
Artikkelen har ingen egenskaper for offisielle lenker i Wikidata
(en) Steve Young på Discogs 
(en) Steve Young på MusicBrainz 
(en) Steve Young på Spotify 
(en) Steve Young på Songkick 
(en) Steve Young på AllMusic 
www.steveyoung.net – offisiell nettside
Lødingen Idrettslag

Lødingen Idrettslag (stiftet 12. februar 1932) er et idrettslag fra Lødingen i Nordland. Klubben har avdelinger for fotball, skiidrett, håndball og orientering.
Etter et fravær på fire år stilte Lødingen seniorlag i fotball i 2007. Etter tre år med 4. divisjon fotball ble A-laget lagt ned grunnet lite spillere. I 2013 sesongen stiller Lødingen nok en gang med seniorlag i seriesystemet. Denna gangen i 5. divisjon.
Kjente spillere/tidligere spillere i idrettslaget er blant annet Eivind Ellingsen, landslagsspiller i håndball.


== Kilder / eksterne lenker ==
Lødingen IL - skigruppa
Norges Fotballforbund: Lødingen IL
Arne Brustad (red.): Aktive fotballspillere. Bind II. Idrettsforlaget, Oslo 1953 (s. 503, digitalisert av Nasjonalbiblioteket)
Murgh makhani

Murgh makhani (norsk: smørkylling, ofte kjent under sitt engelske navn butter chicken) er en indisk matrett. Den er populær i indiske restauranter i hele verden. Oppskriften er allment kjent, men kan inneholde store variasjoner, selv innenfor Delhi. Murgh makhani serveres som oftest sammen med nan eller roti og ris.
Murgh makhani lages ved å marinere kylling i jogurt over natten. Man tilsetter så krydder, typisk garam masala, ingefær, koriander og hvitløk. Kyllingen blir så ovnsbakt.
Retten inneholder også en saus, såkalt makhani. Sausen lages ved hjelp av smør, tomater, mandler og forskjellig krydder. Når både saus og kylling er klar, kuttes kyllingen opp og tilsettes i sausen.


== Eksterne lenker ==
Oppskriften Murgh Makhani – Indisk smørkylling i «World Wide Oppskriftsbok»
Oppskrift i engelskspråklig Wikibooks
Standardrepertoar

Standardrepertoar er en samling musikkstykker som representerer sin sjanger, og som musikere i sjangeren pleier være kjent med. Stykkene som et standardrepertoar består av, kalles gjerne «standardlåter».
Akkurat hvilke stykker som inngår i et visst standardrepertoar er ofte uklart, og begrepet er beskrivende snarere enn normativt.


== Se også ==
Jazz-standardlåt
Klassiker
Stamsang
Kulturell kanon
Slager
Micronoctuidae

Micronoctuidae er en familie av sommerfugler som hører til den store gruppen Noctuoidea. Gruppen ble skilt ut som en egen familie av den danske entomologen Michael Fibiger, som for tiden arbeider intenstivt med denne gruppen, i 2005. Fram til 2007 var det beskrevet 19 arter i gruppen, men Fibiger (2007)'s revisjon av underfamilien Pollexinae førte til at 72 nye arter ble beskrevet. Bare én art, Micronoctua karsholti, finnes i Europa. Den er kjent fra Kreta, Kypros og Dodekanesene. Senere arbeid har ført til omtrent 400 beskrevne arter, de fleste beskrevet av Fibiger.


== Utseende ==
Som navnet tyder på, ser de ut som små nattfly (Noctuidae). Micronoctua karsholti er ensfarget brungrå med en vingespenn på 6-9 millimeter, den er dermed det minste kjente medlemmet av den artsrike gruppen Noctuoidea.


== Systematisk inndeling ==
Gruppen er nylig blitt ført som en undergruppe av underfamilien Hypenodinae i familien praktfly (Erebidae).

Ordenen sommerfugler, Lepidoptera Linnaeus, 1758
Gruppen Glossata – Homoneura
Gruppen Coelolepida
Gruppen Myoglossata
Gruppen Neolepidoptera
Gruppen Heteroneura
Gruppen Eulepidoptera
Gruppen Ditrysia
Gruppen Apoditrysia
Gruppen storsommerfugler, Macrolepidoptera
Overfamilien Noctuoidea
Familien praktfly (Erebidae)
Underfamilien Hypenodinae
Gruppen Micronoctuini Fibiger, 2005
Gruppen Micronoctuina – i Europa:
Micronoctua karsholti Fibiger, 1997
Gruppen Pollexina Fibiger, 2007 – 74 arter
Slekten Disca Fibiger, 2007
Slekten Pollex Fibiger, 2007


== Kilder ==
Fibiger, M. (2007) Revision of the Micronoctuidae (Lepidoptera: Noctuoidea). Part I, Taxonomy of the Pollexinae. Zootaxa 1567: 1-116. [1]


== Eksterne lenker ==
(en) Micronoctuidae i Global Biodiversity Information Facility 
(en) Micronoctuidae hos NCBI 
Micronoctuidae – detaljert informasjon på Wikispecies
Murgh tikka

Murgh tikka (noen ganger omtalt som kylling tikka på norsk, ofte kjent under det engelske navnet chicken tikka) er en indisk og pakistansk matrett. Den består som regel av benfrie kyllingstykker marinert i krydder og jogurt, og bakt i en tandoor. Direkte oversatt betyr navnet på retten «kyllingbiter».


== Eksterne lenker ==
Oppskrift på Matmons.net
Oppskrift i VG
Lahelle

Lahelle er et lite sted i Sandefjord kommune. Stedet ligger innerst i Lahellefjorden som er en arm av Tønsbergfjorden. Innløpet til fjorden markeres av Tønsberg tønne ytterst på Østerøya. På andre siden av fjorden ligger øya Natholmen og innseilingen til Tønsberg ved Færder fyr. Det eldste gjenværende (2008) hus i Lahelle is er datert til 1853.Det finnes båtbrygger og offentlig badestrand i Lahelle, som har en blanding av fastboende og hyttebebyggelse.


== Historie ==
Stedsnavnet var tidligere skrevet Ladhella, bestående av ordet lada som sikter til lasting og lossing av fartøyer, og -hella som sannsynligvis er en naturlig helle som en flat steinhelle nede ved vannet.Lahelle tilhørte Sandar kommune fram til denne ble slått sammen med Sandefjord i 1968. 
Rundt 1900 fantes verft for bygging og reparasjon av seilskuter i Lahelle.
Lahelle har også et fugleområde innerst i fjorden hvor mange spesielle arter tar en rast høst og vår.


== Referanser ==
Västra stambanan

Västra stambanan er en svensk jernbanestrekning som er hovedlinjen mellom Stockholm og Göteborg.
Arbeidet på strekningen ble påbegynt i 1855 og i 1862 var arbeidene ferdig mellom Göteborg og Stockholm-Södermalm. 1871 ble Sammanbindningsbanan videre til Sockholm C innviet. Dette var Sveriges første strekning med dobbeltspor. I 1926 ble jernbanen elektrifisert og i 1958 var hele strekningen tosporet.
Västra stambanan er Sveriges hurtigste linje. Marsjfarten er 200 km/t mellom Flemingsberg og Alingsås. Mellom Katrineholm og Skövde er avstanden 180 km og rutentabellen angir en reisetid på 1 t 2 min, som tilsvarer en gjennomsnittshastighet på 175 km/t. Høyhastighetsforbindelsene blir betjent av togtypen X 2000. Da disse togene ble introdusert i 1990 ble Västra stambanan Sveriges første høyhastighetsbane. Også togtypene Regina og X40, og fra 2015 X74, går på banen i 200 km/t.


== Linjekart ==


== Litteratur ==
Eisenbahn- und Verkehrsatlas von Europa, J. J. Arnd, Leipzig 1897.


== Eksterne lenker ==
Rutetabell
Trafikverkets linjekart, driftledningsområde Stockholm
Trafikverkets linjekart, driftledningsområde Hallsberg
Trafikverkets linjekart, driftledningsområde Göteborg
Den gamle protestantiske gravlund i Macao

Den gamle protestantiske gravlund i Macao (kinesisk: 基督教坟 场) ble anlagt av Det britiske Ostindiakompani i 1821  i Macao på grunn av mangelen av et gravsted for protestanter i denne portugisiske katolske kolonien.
Macaos myndigheter forbød gravlegging av andre enn katolikker innen byens murer, og utenfor barrieren mot kinesisk område motsatte kineserne seg begravelse av utlendinger. Dermed var de britiske, amerikanske og nordeuropeiske handelsfolk henvist til å foreta sine begravelser i all hemmelighet nattestider utenfor bymuren, men innenfor barriereporten Porta de Cerco. Men der  risikerte de å bli konfrontert av kineserne eller av at gravene ble desekrert etter at gravfølget hadde trukket seg tilbake. Det var også kinesiske graver i dette området.
Det er ikke endelig avklart når gravlunden ble åpnet. Over porten står en inskripsjon som nevner årstallet 1814, men det henviser mer sannsynlig til da Ostindiakompaniet fikk et nytt charter. Det var sannsynligvis i 1821 at saken ble endelig regulert, etter at den skotske misjonæren og bibeloversetteren Robert Morrisons kone Mary døde det året. Da kjøpte den lokale komite for Det britiske Ostindiakompani et stykke land og avklarte dets rettsstatus med portugiserne slik at protestanter ble tillatt gravlagt der. Senere tillot Det britiske Ostindiakompani også ikke-britiske utlendingers begravelser der, og flere av de smuggravlagte utenfor bymuren ble flyttet til deres gravfelt. Dette er forklaringen på at en del av gravene bærer tidligere dødsdato enn 1821, noen helt tilbake til 1770-årene. De tidligere gravene ble flyttet fra Meesenberg Hill (oppkalt etter Ostindiakompaniets William Meesenburg, den første som ble gravlagt på den høyden).
Folk fra Storbritannia, USA, Nederland, Danmark, Sverige og Tyskland er gravlagt på gravlunden.
Gravlunden ble stengt for ytterligere begravelser i 1858, og det er grunnen til at det nå kalles den gamle protestantiske gravlund. Ved siden av ligger Morrison Chapel, navngitt etter Robert Morrison, som selv ble gravlagt der.
Hans kone Mary ligger også der, og deres sønn James, død 5. mars 1811 og opprinnelig gravlagt annetsteds, ligger rett ved siden av henne. Den engelske maleren George Chinnery (1774–1852) ligger også der; han bodde i Macao i 27 år. Man finner også gravene til for eksempel løytnant Joseph H. Adams (barnebarn av USAs president John Adams og nevø av president John Quincy Adams), Anders Ljungstedt, Edmund Roberts, Henry Spencer Churchill og Sir Humphrey Lee Fleming Senhouse.
Kapellet på gravlunden ble bygd av Ostindiakompaniet i 1831, og ombygd og gjenkonsekrert i 1921


== Litteratur ==
Lindsay Ride og Mary Ride: An East India Company Cemetery: Protestant Burials in Macao
Lindsay Ride: The Old Protestant Cemetery in Macao
Austin Coates: A Macao Narrative


== Eksterne lenker ==
Informasjon om Morrison Chapel (noe av informasjonen er utdatert, se lenken nedenfor)
Report on the appointment of a new clergy-in-charge at the Morrison Chapel
olamacauguide.com om gravlunden
Gullklausulsaken

Gullklausulsaken var en sak anlagt av Frankrike mot Norge og gikk for Den internasjonale domstol i Haag
Saken gjaldt gyldigheten av gullklausul på norske statsobligasjoner. Saken ble avvist av domstolen i 1957, da statslån, som andre lån, reguleres av intern rett og dermed falt utenfor domstolens kompetanse.
Denne avvisning førte til det som ble kalt gullklausulsaken i Høyesterett.


== Referanser ==
Forcalquier

Forcalquier er en kommune i departementet Alpes-de-Haute-Provence i regionen Provence-Alpes-Côte d'Azur sørøst i Frankrike.


== Vennskapsby ==
Guastalla, Italia


== Referanser ==


== Eksterne lenker ==
Offisielt nettsted 
(en) Forcalquier – kategori av bilder, video eller lyd på Commons 
Kommunedata INSEE
Nils Skutle

Nils Skutle (født 16. august 1953 i Odda) er tidligere direktør i Rosenborg Ballklub. Han er utdannet sivilingeniør.
Skutle er også nestleder i interesseorganisasjonen Norsk Toppfotball.
Skutle fikk sivilingeniør-graden i fysikk på daværende NTH i 1977. Han har vært administrerende direktør i det internasjonale IT-selskapet EDB Gruppen. I 1993 ble Skutle styreformann i RBK, og i 1998 daglig leder.
I 2011 fratredte han sin stilling som daglig leder i RBK, som følge av klubbens situasjon både sportslig og økonomisk.
Skutle har beskjeden fotballbakgrunn. Han har spilt på Odda Fotballklubbs lag i 2. divisjon og på NTHI Fotball. I mars 2013 ble Skutle tildelt Kniksens hederspris for «..over tid har gjort en særlig fortjenestefull innsats i eller for norsk fotball».


== Referanser ==
Guayana Esequiba

Guayana Esequiba er et område i Guyana som Venezuela gjør krav på. Navnet Guayana Esequiba anvendes kun av Venezuela. Guayana Esequiba består av seks administrative regioner i Guyana: Barima-Waini, Cuyuni-Mazaruni, Pomeroon-Supernaam, Potaro-Siparuni, Øvre Takutu-Øvre Essequibo og Essequiboøyene-Vestdemerara. Arealet er på 159.500 km².
De spanske myndigheter gjorde første gang krav på området i en rapport datert 10. juli 1788. I 1840 gjorde Venezuela krav på hele Guyana vest for Essequibo, noe som tilsvarer  62% av Guyana. Storbritannia og Venezuela hadde stridigheter om grensa mellom de,  dengang det het Britisk Guyana, og Venezuela i det meste av det 19. århundre. 21. februar 1881 foreslo Venezuela i en note til Lord Grenville, den daværende britiske utenriksminister, ei grense startende ved et punkt en mil nord for Moruka gående derfra vestpå til 60. meridian og derfra sørpå langs meridianen. Dette ville ha gjort Barimi-distriktet venezuelansk. Venezuelas regjering modifiserte sine krav over området vest for Essequibo og krevde at grensa skulle gå fra Morukas munning sørpå til Cuyuni tett ved hvor den møter Mazaruni og derfra langs østsiden av Essequibo til den brasilianske grense. Storbritannia og Venezuela aksepterte forslaget  i 1899.
Venezuela reiste formelt spørsmålet igjen i 1962, fire år før Guyanas uavhengighet fra Storbritannia. Ved et møte i Genève i 1966 ble de to landene enige om å innhente rådgivning fra en representant fra FN's generalsekretær om måter å avgjøre spørsmålet på fredelig vis. Diplomatiske kontakter mellom de to landene og generalsekretærens representant eksisterer fortsatt.
Venezuelanske kart har siden 1970 angitt hele området på østbredden av Essequibo, samt øyene i elva som venezuelansk område.
Peder

Peder er et opprinnelig dansk mannsnavn dannet av det gamle svenske navnet Pädher. Opprinnelsen er navnet Peter som er dannet av det greske ordet petros, «stein» eller «klippe».


== Utbredelse ==
Tabellen nedenfor gir en detaljert oversikt over populariteten til mannsnavnet Peder  i noen av de landene hvor statistikk er tilgjengelig.
I Norge var navnet Peder et svært vanlig navn på guttebarn fram til begynnelsen av 1900-tallet. Da tok den nyere formen Per over.


== Kjente personer med navnet ==
Personene i listen er ordnet kronologisk etter fødselsår.

Peder Balke (1804–1887), norsk maler
Peder Østlund (1872–1939), norsk skøyteløper
Peder Morset (1887–1943), norsk lærer og motstandsmann
Peder Furubotn (1890 – 1975 ) norsk kommunistisk politiker.
Lars Peder Brekk (f 1955), norsk politiker
Lars-Peder Nagel (f 1981), norsk ishockeyspiller
Peder Nersveen (f 1992), norsk fotballspiller


== Referanser ==


== Eksterne lenker ==

(en) Behind the Name: Peder
(en) Think Baby Names: Peder
Anthony Washington

Anthony Washington (født 16. januar 1966) er en tidligere amerikansk diskoskaster. Som konkurrerte i to strake OL for sitt land. Under VM i Sevilla i 1999 ble Washington verdensmester i diskos.
Hans personlige rekorder er 71,14 i diskos og 59,58 i slegge.


== Referanser ==


== Eksterne lenker ==
(de) Anthony Washington – Munzinger Sportsarchiv 
(en) Anthony Washington – Olympedia 
(en) Anthony Washington – Sports-Reference (OL-resultater – arkivert) 
(en) Anthony Washington – World Athletics
Imrich Bugár

Imrich Bugár (født 14. april 1955) er en tidligere diskoskaster som representerte Tsjekkoslovakia. 
Hans meritter inkluderer OL-sølv fra 1980, EM-tittel fra 1982 og VM-gull fra 1983.
Hans personlige rekord på 71,26 gir ham en åttendeplass på verdensstatistikken (per november 2007).


== Referanser ==


== Eksterne lenker ==
(de) Imrich Bugár – Munzinger Sportsarchiv 
(en) Imrich Bugár – Olympics.com 
(en) Imrich Bugár – Olympic.org 
(en) Imrich Bugár – Olympedia 
(en) Imrich Bugár – Sports-Reference (OL-resultater – arkivert) 
(sk) Imrich Bugár – Slovakias olympiske komité 
(cz) Imrich Bugár – Tsjekkias olympiske komité 
(en) Imrich Bugár – World Athletics 
(en) Imrich Bugár – World Athletics 
(en) Imrich Bugár – Track and Field Statistics
Verdensrankingen i snooker 2002/2003

Verdensrankingen i snooker 2002/2003 er verdensrangeringen av de 32 beste snookerspillerne i verden for sesongen 2002/2003. 
Rangeringen er basert på prestasjonene spillerne gjorde de to foregående sesongene, altså sesongene 2000/2001 og 2001/2002.


== Rankingen ==


== Kilder ==
Oppsett hos cajt.pwp.blueyonder.co.uk